Ανεπιθύμητες ενέργειες της χρήσης αντιψυχωσικών στην 3η ηλικία
Creators: name: Γεωργιάδη Αγορούλα Kωνσταντίνου
Publisher: name: Aristotle University of Thessaloniki
Year: 2023
Subjects: αντιψυχωσικά
ανεπιθύμητες ενέργειες
γηριατρικός πληθυσμός
antipsychotic drugs
side- effects
geriatric population

description: Τα αντιψυχωσικά φάρμακα ανήκουν στα ψυχοτρόπα φάρμακα και χρησιμοποιούνται κυρίως για τη διαχείριση και ύφεση των συμπτωμάτων της ψύχωσης και άλλων ψυχιατρικών διαταραχών. Είναι θεραπεία εκλογής για τη διαχείριση της σχιζοφρένειας ενώ ακόμη, χρησιμοποιούνται και για τη διαχείριση της διπολικής διαταραχής, ως παράγοντες σταθεροποίησης της διάθεσης. Κύρια δράση των αντιψυχωσικών φαρμάκων είναι να μπλοκάρουν τους υποδοχείς της ντοπαμίνης στον εγκέφαλο.Τα τυπικά αντιψυχωσικά δρουν κυρίως ως ανταγωνιστές των υποδοχέων D2 στον εγκέφαλο της μεσολιμβικής περιοχής, με αποτέλεσμα τη διαχείριση των συμπτωμάτων της ψύχωσης. Τα άτυπα αντιψυχωσικά εκτός από τους D2 υποδοχείς, δρουν και σε άλλους υποδοχείς ντοπαμίνης ενώ συνδέονται με τους υποδοχείς της σεροτονίνης 5-ΗΤ2 και μπλοκάρουν τη δράση της, ενώ δε συνδέονται τόσο ισχυρά με τους υποδοχείς της ντοπαμίνης συγκριτικά με τα τυπικά αντιψυχωσικά. Η αποτελεσματικότητά κι το προφίλ ασφάλειας τους εξαρτώνται από τη δοσολογία και τη δράση του φαρμάκου και μπορούν να επηρεάσουν σημαντικά την ποιότητα ζωής του πάσχοντος. Οι πιο συχνές ανεπιθύμητες παρενέργειες είναι η κεφαλαλγία, η διάρροια, η αύξηση του βάρους, η γυναικομαστία, το μεταβολικό σύνδρομο, εξωπυραμιδικά συμπτώματα παροδικά και όψιμα, καθώς και καρδιαγγειακά συμβάματα. Στις πιο βαριές παρενέργειες συμπεριλαμβάνονται η φωτοευαισθησία, ο ίκτερος, η διπλωπία και η τύφλωση,οι κρίσεις επιληψίας,η ακοκκιοκυττάρωση, κακόηθες νευροληπτικό σύνδρομο, ο θάνατος. Η απότομη διακοπή της χρήσης των αντιψυχωσικών μπορεί να προκαλέσει επιδείνωση ψυχωσικών διαταραχών, ανησυχία και γαστρεντερικές διαταραχές. Ο γηριατρικός πληθυσμός αποτελεί μια ιδιαίτερα ευάλωτη ομάδα ασθενών τόσο λόγω φαρμακοκινητικών και φαρμακοδυναμικών αλλαγών που αφορούν στην ηλικία,σε μειωμένη νεφρική και ηπατική λειτουργία, σε αργό μεταβολισμό και μικρότερο όγκο κατανομής για τα υδρόφιλα φάρμακα , όσο κι εξαιτίας υποκείμενων νοσημάτων και πολυφαρμακίας. Η χορήγηση αντιψυχωσικών φαρμάκων σε αυτούς τους ασθενείς γίνεται για τη διαχείριση αρκετών ψυχιατρικών προβλημάτων όπως άνοια, οργανικό ψυχοσύνδρομο, νόσο Πάρκινσον, σχιζοφρένεια αλλά και συναισθηματικές και αγχώδεις διαταραχές . Αν και η χρήση αντιψυχωσικών μπορεί να μειώσει τη διέγερση και τα ψυχωσικά συμπτώματα, κανένα αντιψυχωσικό φάρμακο δε θεωρείται απόλυτα ασφαλές στον γηριατρικό πληθυσμό λόγω του αυξημένου κινδύνου εμφάνισης παρενεργειών. Συνεπώς, συνίσταται λήψη λεπτομερούς ιατρικού ιστορικού, γνώση του προφίλ δράσης των αντιψυχωσικών, αποφυγή πολυφαρμακίας και συνεχής παρακολούθηση του ασθενούς με στόχο τη βελτίωση της φυσικής και ψυχικής υγείας του γηριατρικού πληθυσμού
description: Antipsychotic drugs belong to the psychotropic medication class and are primarily used for the management and alleviation of symptoms associated with psychosis and other psychiatric disorders. They are the treatment of choice for managing schizophrenia and are also used for managing bipolar disorder as mood stabilizers. The main action of antipsychotic drugs is to block dopamine receptors in the brain. Typical antipsychotics primarily act as antagonists of D2 receptors in the mesolimbic region of the brain, leading to the management of symptoms associated with psychosis. Non typical antipsychotic drugs, in addition to acting on D2 receptors, also interact with other dopamine receptors and bind to serotonin 5-HT2 receptors, blocking their action. However, they do not bind as strongly to dopamine receptors compared to typical antipsychotics. The effectiveness and safety profile of non typical antipsychotics depend on the dosage and the action of the drug, and they can significantly impact the quality of life of the patient. The most common side effects include headache, diarrhea, weight gain, gynecomastia, metabolic syndrome, transient and late extrapyramidal symptoms, as well as cardiovascular events. The more severe side effects include photosensitivity, jaundice, diplopia and blindness, epileptic seizures, agranulocytosis, malignant neuroleptic syndrome, and death. Abrupt discontinuation of antipsychotics can lead to worsening of psychiatric disorders, anxiety, and gastrointestinal disturbances. The geriatric population represents a particularly vulnerable group of patients due to age-related pharmacokinetic and pharmacodynamic changes, including reduced renal and hepatic function, slower metabolism, and smaller volume of distribution for hydrophilic drugs, as well as underlying diseases and polypharmacy. The administration of antipsychotic drugs in these patients is done to manage several psychiatric conditions such as dementia, organic mental disorders, Parkinson's disease, schizophrenia, as well as emotional and anxiety disorders. Although the use of antipsychotics can reduce agitation and psychotic symptoms, no antipsychotic medication is considered entirely safe in the geriatric population due to the increased risk of adverse effects. Therefore, it is recommended to take a detailed medical history, understand the action profile of antipsychotics, avoid polypharmacy, and continuously monitor the patient with the aim of improving the physical and mental health of the geriatric population